b'\n_START_ARTICLE_\nLara St. John\n_START_PARAGRAPH_\nLara St. John (s. 15. huhtikuuta 1971, London, Ontario, Kanada) on kanadalainen viulisti, jolla on lis\xc3\xa4ksi skotlantilaisia sukujuuria. H\xc3\xa4n on musikaalisesta perheest\xc3\xa4. H\xc3\xa4nen veljens\xc3\xa4 Scott on viulisti ja alttoviulisti, joka toimii professorina Toronton yliopistossa. _NEWLINE_St. John aloitti viulunsoiton 2-vuotiaana ja esiintyi ensimm\xc3\xa4ist\xc3\xa4 kertaa solistina 5-vuotiaana. 10-vuotiaana h\xc3\xa4n esiintyi Lissabonissa ja tulevina vuosina Espanjassa, Ranskassa ja Unkarissa. 14-vuotiaana h\xc3\xa4n p\xc3\xa4\xc3\xa4si Curtis Institute of Musiciin. Valmistuttuaan sielt\xc3\xa4 kolmen vuoden kuluttua h\xc3\xa4n siirtyi Moskovan konservatorioon. Nykyisin St. John asuu vakituisesti New Yorkissa. H\xc3\xa4nen ensimm\xc3\xa4inen levyns\xc3\xa4 oli Bach Works for Violin Solo (1996).'